“Mega-zjarret” globalë dhe mjedisi
Rreziku i ri global janë të ashtuquajturit “mega-zjarre,” me intensitet të lartë
Kolorado. Qershor, 2013. Zjarri i pyllit Black Forest shkatërroi mbi 500 shtëpi. Disa javë më vonë, zjarri në Yarnell Hill të Arizonës shkaktoi vdekjen e 19 zjarrfikësve. Pastaj, në gusht, një zjarri në Kaliforni – i treti më shkatërruesi në historinë e këtij shteti – vuri në rrezik burimet e ujit të pijshëm të San Franciscos. Bill Kaage është drejtor i operacioneve kundër zjarreve në Qendrën Kombëtare të Zjarreve me zyra në Boizi të shtetit Idaho. Ai thotë se zjarret e mëdha dhe të kushtueshëm që ndodhnin rrallë vite më parë, tani po i detyrojnë zyrtarët të reagojnë më shpejt: Thatësirat e shkaktuara nga ndryshimi i klimës janë një faktor që nxit të ashtuquajturit “mega-zjarre,” sipas një komisioni të Kombeve të Bashkuara dhe ekspertëve të tjerë. Një faktor tjetër është shfrytëzimi pa kriter i tokës, duke ngritur komunitete të mëdha në zona me rrezik zjarri dhe pastaj nëpërmjet shuarjes agresive të tyre. Kjo është një praktikë që ka mbështetje të gjerë. Por ajo ka dështuar në çdo vend ku ka rreziqe për zjarre natyrore, thotë Stephen Pyne i Universitetit “Arizona State,” i cili bisedoi me Zërin e Amerikës nëpërmjet Skype-it. E thënë ndryshe, praktika e shuarjes masive është një zgjidhje e përkohshme që krijon zjarre më të rrezikshëm më vonë. Eksperti nga shteti i Oregonit Marc Barnes bisedoi me Zërin e Amerikës nëpërmjet Skype-it: Zoti Barnes thotë se financimi duhet të kalojë në masa më aktive si reduktimi i karburantit. Zoti Kaage pranon se defiçiti federal ka detyruar agjenci si ajo e tija të shkurtojnë buxhetet për reduktimin e karburantëve. Kongresi ka përcaktuar një strategji kombëtare për të luftuar zjarret, një vendim që zoti Pyne e quan “të guximshëm, por të financuar jo sa duhet.” Ajo ka për qëllim të ndihmojë qeverinë, pronarët e tokave dhe OJQ-të të merren me një problem të rrezikshëm që duket se po përkeqësohet nga viti në vit.